EU traži pomoć Kine
Direktor Evropskog stabilizacionog fonda pokušao je da ubedi kineske zvaničnike da pomognu u finansiranju mera za izlazak iz krize
Visoki evropski zvaničnik posjetio je kinesku prijestonicu dan nakon što su evropski lideri postigli sporazum o povećanju stabilizacionog fonda na hiljadu i 400 milijardi dolara kako bi pomogli državama poput Grčke, Italije i Španije da budu likvidne i izbjegli novu globalnu recesiju. Klaus Regling kazao je da ne očekuje da postići sporazum sa Kinom, ali da očekuje od te zemlje da nastavi da kupuje obveznice fonda. Peking je međutim saopštio da, prije donošenja odluke, želi više detalje o planovima za povećanje evropskog stabilizacionog fonda. Zamjenica kineskog ministra inostranih poslova, Fu Jang, izrazila je pak nadu da Kina može da pomogne Evropi da se oporavi od finansijske krize i istovremeno doprinese poboljšanju odnosa dva regiona. Analitičar Londoske kapital grupe, Engus Kembel, kaže da postoji međusobna zavisnost Kine i Evrope. Kina je redovni kupac obveznica fonda, koje imaju najviši kreditni rejting, i oko četvrtina njenih rezervi je u valutama koje su vezane za euro, dok joj je Evropa najveći trgovinski partner. Pojedini Evropljani međutim strahuju od mogućeg kineskog uticaja i nagovještaja da bi Peking mogao da zatraži političke ustupke. Analitičar Zao Šjaolei smatra da ne postoji razlog za zabriunutost. “” Francuska je ranije saopštila da bi kineska investcija podstakla povjerenje, u trenutku kada je ono neophodno.